***รับน้องกระต่ายซักแก้วมั้ยคะ?*** (ญี่ปุ่น: ご注文はうさぎですか?; โรมาจิ: *Gochūmon wa Usagi Desu ka?*; ทับศัพท์: Is the Order a Rabbit?), หรือชื่อย่อ ***โกจิอูซะ*** (ญี่ปุ่น: ごちうさ; โรมาจิ: *GochiUsa*) เป็นมังงะแนวตลกสี่ช่อง วาดโดยโคอิ (Koi) ตีพิมพ์ลงในนิตยสารแนวเซเน็ง มังงะไทม์คิราระแม็กซ์ ของสำนักพิมพ์โฮบุนชะ ตั้งแต่มีนาคม พ.ศ. 2554 มีฉบับรวมเล่มแล้วทั้งหมด 11 เล่ม และดัดแปลงเป็นอนิเมะในฤดูกาลแรกโดยไวท์ฟอกซ์ ออกอากาศตั้งแต่เดือนเมษายนถึงมิถุนายน พ.ศ. 2557 ฤดูกาลที่สองดัดแปลงเป็นอนิเมะโดยไวท์ฟอกซ์และคิเนมาคิตรัส ออกอากาศตั้งแต่เดือนตุลาคมถึงธันวาคม พ.ศ. 2558 ภาพยนตร์ออริจินัลวิดีโอแอนิเมชันสองเรื่องผลิตโดย production doA ฉายในเดือนพฤศจิกายน พ.ศ. 2560 และเดือนกันยายน พ.ศ. 2562 ฤดูกาลที่สามดัดแปลงเป็นอนิเมะโดย เอ็นคอเรจฟิมส์ ออกอากาศตั้งแต่เดือนตุลาคมถึงธันวาคม พ.ศ. 2563 โดยในประเทศไทยนั้น ซีซั่นแรกได้รับการซื้อลิขสิทธิ์โดยโรส เอ็นเตอร์เทนเมนท์ คอร์ปอเรชั่น

เรื่องย่อ
---------

โฮโตะ โคโค่ ย้ายมาเมืองใหม่เพื่อเรียนต่อ เธอได้เกิดหลงทางขึ้นขณะกำลังหาที่พักจนไปพบกับร้านกาแฟ "แรบบิทเฮาส์" โดยบังเอิญ ซึ่งตัวเธอเองนั้นก็ไม่รู้เลยว่าร้านกาแฟนี่คือที่พักของเธอ ซึ่งในร้านนี้เองเธอก็ได้พบกับสาวน้อยน่ารักมากมายหลายสไตล์ไม่ว่าจะเป็น คาฟู ชิโนะ หลานสาวของมาสเตอร์ร้านกาแฟ เทเดซะ ริเสะ ลูกสาวนายทหาร อุจิมัตสึ จิยะ บริกรหญิงของร้านกาแฟอีกร้าน คิริมะ ชาโระ ผู้ที่ทำงานในร้านชาสมุนไพรกับหูกระต่าย พร้อมกับได้พบเพื่อนใหม่ ๆ และเรื่องราวต่าง ๆ มากมาย ที่จะทำให้มิตรภาพของทุกคนแน่นแฟ้น

ตัวละคร
-------

โฮโตะ โคโค่
(ญี่ปุ่น: 保登 心愛; โรมาจิ: *Hoto Kokoa*; ทับศัพท์: ปกติเขียน ココア)
*ให้เสียงโดย:* อายาเนะ ซากูระ *ให้เสียงไทย:* อังคณา พานประทีป
สาวน้อยผู้ซึ่งย้ายมาอาศัยร้านกาแฟ "แรบบิทเฮ้าส์ (Rabbit House)" และทำงานเป็นบริกรหญิงที่ร้านเพื่อจ่ายค่าที่พักอาศัย เป็นคนค่อนข้างกระตือรือร้นและชอบของน่ารัก ๆ อยากให้ชิโนะเป็นน้องสาวของเธอเนื่องจากเธอลูกคนสุดท้องของครอบครัว อบขนมปังเก่งเพราะที่บ้านของเธอเป็นร้านขายขนมปัง เธอถนัดวิชาคณิตศาสตร์และฟิสิกส์กว่าคนทั่วไป แต่กลับอ่อนในวิชาที่คนอื่นนั้นถนัดกว่า ชื่อของเธอตั้งชื่อตาม hot cocoa (โกโก้ร้อน)
คาฟู ชิโนะ
(ญี่ปุ่น: 香風 智乃; โรมาจิ: *Kafuu Chino*; ทับศัพท์: ปกติเขียน チノ)
*ให้เสียงโดย:* อิโนริ มินาเซะ *ให้เสียงไทย:* ศันสนีย์ ติณห์กีรดีศ
หลานของเจ้าของร้านแรบบิทเฮ้าส์ เป็นคนพูดเสียงเบา ขี้อาย ไม่ชอบคุยกับผู้คน บ่อยครั้งที่รู้สึกรำคาญโคโค่ที่มักจะชอบให้เรียกตัวเองว่า "พี่สาว" เสมอ เช่นเดียวกับพ่อของเธอ เธอเป็นคนที่รู้ความลับว่าทิปปี้คือคุณปู่ บ่อยครั้งที่เธอรู้สึกดีเมื่ออยู่กับโคโค่ แต่มักจะออกอาการซึนเดเระอยู่บ่อย ๆ ชื่อของเธอตั้งชื่อตามกาแฟคาปูชิโน
เทเดซะ ริเสะ
(ญี่ปุ่น: 天々座 理世; โรมาจิ: *Tedeza Rize*; ทับศัพท์: ปกติเขียน リゼ)
*ให้เสียงโดย:* ริซะ ทาเนดะ *ให้เสียงไทย:* นิรมล กิจภิญโญชัย
พนักงานพาร์ทไทม์ของร้านแรบบิทเฮ้าส์ เป็นลูกสาวของนายทหารจึงเป็นคนค่อนข้างเข้มงวด บุคลิกจึงคล้ายทหาร เธอมักจะถือปืนพกและมีดรบอยู่เป็นประจำ แต่เธอก็คนใจดีมาก มักพกปืนพกกับมีดพกไปไหนมาไหนเสมอ แต่ก็ชอบอะไรน่ารักเหมือนสาวน้อยทั่วไป ครอบครัวของเธอมีฐานะร่ำรวยมาก และมักจะเขินอยู่บ่อยๆเมื่อถูกชมว่าน่ารัก เธอมักจะช่วยงานกับชมรมต่าง ๆ ในโรงเรียนของเธออยู่ตลอด เธอเป็นคนที่คอยตบมุกให้กับคนอื่น ๆ ชื่อของเธอตั้งชื่อตามชา Thé des Alizés
อุจิมัทสึ จิยะ
(ญี่ปุ่น: 宇治松 千夜; โรมาจิ: *Ujimatsu Chiya*; ทับศัพท์: ปกติเขียน 千夜)
*ให้เสียงโดย:* ซาโตมิ ซาโต
เพื่อนร่วมชั้นของโคโค่ ครอบครัวเธอเปิดกิจการร้านกาแฟชื่อ "อามะอุสะอัง" (ญี่ปุ่น: 甘兎庵; โรมาจิ: *Ama Usa An*) โดยมีกระต่ายชื่อ "อังโกะ" เป็นตัวนำโชค เป็นเด็กสาวที่มีจิตใจร่าเริง (แต่มักจะกังวลในเรื่องไม่เป็นเรื่อง) เป็นคนที่มักจะเป็นคนตบมุกของโคโค่อยู่บ่อย ๆ ชื่อของเธอตั้งชื่อตามชาอุจิมัทฉะ
คิริมะ ชาโระ
(ญี่ปุ่น: 桐間 紗路; โรมาจิ: *Kirima Sharo*; ทับศัพท์: ปกติเขียน シャロ)
*ให้เสียงโดย:* มาอายะ อูจิดะ
เพื่อนตั้งแต่สมัยเด็กของจิยะ อาศัยอยู่ถัดไปจากร้าน อามะอุสะอัง โดยทำงานอยู่ร้านคาเฟ่ชาสมุนไพรชื่อ "เฟลอร์เดอลาแปง (Fleur de Lapin)" เป็นรุ่นน้องของริเสะที่โรงเรียน เป็นคนกลัวกระต่ายเนื่องจากเธอมักจะถูกกระต่ายแกล้งบ่อย ๆ จนริเสะต้องมาช่วย ทำให้เธอแอบชอบริเสะตั้งแต่นั้น ถ้าเธอดื่มกาแฟจะกลายเป็นคนไฮเปอร์ เธอเป็นเด็กสาวที่มีฐานะยากจนอย่างมาก แต่ด้วยความที่เรียนเก่งเธอจึงได้รับทุนการศึกษาจากโรงเรียนชั้นดีที่ริเสะเรียนอยู่ อีกทั้งยังมีท่าทางลักษณะเหมือนกับผู้ดี ทำให้มีคนคิดว่าเธอเป็นลูกคุณหนูจริง ๆ บ้านของเธอมักจะมีกระต่ายที่ชื่อ "ไวด์กีส" มาอยู่บ่อย ๆ นอกจากนี้แล้วเธอยังเป็นคนที่ชอบสะสมภาชนะต่าง ๆ ชื่อของเธอตั้งชื่อตามกาแฟคิลิมันจาโร
โจงะ มายะ
(ญี่ปุ่น: 条河 麻耶; โรมาจิ: *Jōga Maya*; ทับศัพท์: ปกติเขียน マヤ)
*ให้เสียงโดย:* โซระ โทกูอิ
เพื่อนร่วมชั้นของชิโนะ เป็นอีกคนที่รู้สึกชื่นชอบริเสะ คิดว่าริเสะเป็นคนของกองทัพอยู่ตลอด มีนิสัยร่าเริงอยู่ตลอดเวลา ชื่อของเธอตั้งชื่อตามชา Jogmaya
นัทสึ เมกุมิ
(ญี่ปุ่น: 奈津 恵; โรมาจิ: *Natsu Megumi*; ทับศัพท์: ปกติเขียน メグ)
*ให้เสียงโดย:* ริเอะ มูรากาวะ
เพื่อนร่วมชั้นของชิโนะ มีความสามารถในการเต้นบัลเลต์เนื่องจากแม่ของเธอเป็นครูสอนบัลเลต์อยู่ โดยเมื่อได้ยินเสียงเพลงที่ใช้เต้นบัลเลต์ เธอจะขยับร่างกายโดยอัตโนมัติ มีชื่อเล่นว่า "เมกุ" ชื่อของเธอตั้งชื่อตาม nutmeg (เม็ดจันทน์เทศ)
อาโอยามะ มิโดริ
(ญี่ปุ่น: 青山 翠; โรมาจิ: *Aoyama Midori*)

*ให้เสียงโดย:* ซาโอริ ฮายามิ
เป็นนักประพันธ์หญิง มีนามปากกาชื่อ "อาโอยามะ บลู เมาท์เทน" (ญี่ปุ่น: 青山 ブルーマウンテン; โรมาจิ: *Aoyama Burū Maunten*) เธอเป็นผู้แต่งนิยายเรื่อง "บาริสต้าผู้กลายเป็นกระต่าย" ที่ได้สร้างเป็นภาพยนตร์ เธอเป็นคนที่มีนิสัยเหม่อลอย และมักจะส่งต้นฉบับไม่ทันเส้นตายอยู่เป็นประจำ ทำให้รุ่นน้องที่ชื่อ "มาเตะ ริน (Mate Rin)" มาตามลากคอให้มาเขียนนิยายอยู่ตลอด ชื่อของเธอตั้งชื่อตามกาแฟบลูเมาน์เทน
ทิปปี้
(ญี่ปุ่น: ティッピー; โรมาจิ: *Tippī*)
*ให้เสียงโดย:* โมโตมุ คิโยกาวะ
กระต่ายพันธุ์อันโกรา เป็นตัวนำโชคร้านแรบบิทเฮ้าส์ มักจะอยู่บนหัวชิโนะ เป็นเพศเมีย แต่พูดเป็นเสียงลุง มักช่วยพ่อของชิโนะตอนอยู่ที่บาร์ตอนกลางคืน เขาเป็นพ่อของทาคาฮิโระและปู่ของชิโนะ เป็นคนที่ก่อตั้งร้านแรบบิตเฮ้าส์ เขามาอยู่ในร่างของกระต่ายที่เขาเลี้ยงไว้ด้วยเหตุผลบางอย่าง เขาเคยมีความหลังกับร้านอามะอุสะอัง ทุกคนยกเว้นชิโนะกับทาคาฮิโระคิดว่าเสียงเขาคือเสียงที่ชิโนะพูดออกมา
คาฟู ทาคาฮิโระ
(ญี่ปุ่น: 香風 タカヒロ; โรมาจิ: *Kafuu Takahiro*)
*ให้เสียงโดย:* โช ฮายามิ
พ่อของชิโนะ ตอนกลางคืนทำงานเป็นบาร์เทนเดอร์ที่ร้านแรบบิทเฮ้าส์ เคยเป็นเพื่อนร่วมรบของพ่อของริเสะ เขาเป็นคนนึงที่รู้ว่าทิปปี้คือพ่อของเขา
โฮโตะ โมกะ
(ญี่ปุ่น: 保登 モカ; โรมาจิ: *Hoto Moka*)
*ให้เสียงโดย:* อาอิ คายาโนะ
พี่สาวของโคโค่ เธอเป็นคนที่โคโค่อยากเอาเป็นแบบอย่าง ชอบที่จะกอดคนไปทั่ว มักจะชอบให้ทุกคนเป็นน้องสาวของตัวเอง ตั้งชื่อตามกาแฟม็อคค่า

สื่อต่าง ๆ
----------

### มังงะ

เริ่มตีพิมพ์ลงในนิตยสารแนวเซเน็ง มังงะไทม์คิราระแม็กซ์ ของสำนักพิมพ์โฮบุนชะ ตั้งแต่มีนาคม พ.ศ. 2554 ฉบับรวมเล่มเล่มที่ 1 วางจำหน่ายเมื่อวันที่ 27 กุมภาพันธ์ พ.ศ. 2555 เล่มที่ 2 วางจำหน่ายเมื่อวันที่ 27 กุมภาพันธ์ พ.ศ. 2556 เล่มที่ 3 วางจำหน่ายเมื่อวันที่ 27 มีนาคม พ.ศ. 2557 เล่มที่ 4 วางจำหน่ายเมื่อวันที่ 26 กันยายน พ.ศ. 2558 และมังงะแบบรวมผู้วาด (anthology) วางจำหน่ายเมื่อวันที่ 26 เมษายน พ.ศ. 2557

### อนิเมะ

อนิเมะผลิตโดย ไวท์ฟอกซ์ เริ่มฉายที่ญี่ปุ่นเมื่อวันที่ 10 เมษายน พ.ศ. 2557 โดยเพลงเปิดคือเพลง "Daydream Café." ขับร้องโดย Petit Rabbit's (อายาเนะ ซากูระ, อิโนริ มินาเซะ, มาอายะ อูจิดะ, ริซะ ทาเนดะ, และ ซาโตมิ ซาโต), ส่วนเพลงปิดคือเพลง "Poppin' Jump♪" (ญี่ปุ่น: ぽっぴんジャンプ♪; โรมาจิ: *Poppin Janpu*) ขับร้องโดย Chimame-tai (อิโนริ มินาเซะ, โซระ โทกูอิ, และริเอะ มูรากาวะ) มีทั้งหมด 12 ตอน

อนิเมะปีสอง มีชื่อว่า *รับน้องกระต่ายซักแก้วมั้ยคะ??* (*Is the Order a Rabbit??*) โดยเป็นการผลิตร่วมกัน ระหว่างไวท์ฟอกซ์และคิเนมาคิตรัส ประกาศในนิตยสารเมกุมิของกักเคนฉบับเดือนมีนาคม พ.ศ. 2558 เริ่มฉายที่ญี่ปุ่นเมื่อวันที่ 10 ตุลาคม พ.ศ. 2558 โดยเพลงเปิดคือเพลง "No Poi!" (ญี่ปุ่น: ノーポイッ！; โรมาจิ: *Nōpoi!*) ขับร้องโดย Petit Rabbit's ส่วนเพลงปิดคือเพลง "Tokimeki Poporon♪" (ญี่ปุ่น: ときめきポポロン♪) ขับร้องโดย Chimame-tai มีทั้งหมด 12 ตอนเช่นเดียวกับปีแรก

ในประเทศไทยนั้น ซีซั่นแรกได้รับการซื้อลิขสิทธิ์โดยโรส เอ็นเตอร์เทนเมนท์ คอร์ปอเรชั่น

#### รายชื่อตอน

### วิดีโอเกม

เกม วิชวลโนเวล พัฒนาโดย 5pb. ในชื่อ *Is the Order a Rabbit?? Wonderful party!* (ญี่ปุ่น: ご注文はうさぎですか？？ Wonderful party!) ลงเครื่อง เพลย์สเตชันวิต้า วางจำหน่ายวันที่ 3 มีนาคม พ.ศ. 2559

อ้างอิง
-------

1. ↑  Foronda, Anthony (March 23, 2014). "Anime Spotlight Spring 2014". *Anime News Network*. สืบค้นเมื่อ July 8, 2014.
2. 1 2 3 4  "ご注文はうさぎですか?" (ภาษาญี่ปุ่น). Houbunsha. สืบค้นเมื่อ December 22, 2013.
3. ↑  "*Gochūmon wa Usagi Desu ka?* Anime's Promo Streamed". Anime News Network. March 23, 2014. สืบค้นเมื่อ March 30, 2014.
4. ↑  "Is the order a rabbit? Anime Gets 2nd Season". Anime News Network. January 26, 2015. สืบค้นเมื่อ October 6, 2015.
5. ↑  "*Is the Order a Rabbit?* Season 2 Reveals Title, October Launch, New Character". Anime News Network. June 28, 2015. สืบค้นเมื่อ June 28, 2015.
6. ↑
7. ↑

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **รับน้องกระต่ายซักแก้วมั้ยคะ?**

* เว็บไซต์หลักอย่างเป็นทางการของอนิเมะ (ญี่ปุ่น)
* *รับน้องกระต่ายซักแก้วมั้ยคะ?* (มังงะ) ที่เครือข่ายข่าวอนิเมะ

| * ด
* ค
* ก
เอ็นคอเรจฟิมส์ |
| --- |
| ซีรีส์โทรทัศน์ | 
* *Symphogear* (พ.ศ. 2555)
* *Etotama* (พ.ศ. 2558)
* *Love Kome: We Love Rice* (พ.ศ. 2560)
* *Hitorijime My Hero* (พ.ศ. 2560)
* *Love Kome: We Love Rice 2* (พ.ศ. 2560)
* *Merc Storia: The Apathetic Boy and the Girl in a Bottle* (พ.ศ. 2561)
* *ผ่ามิติแหกกฎมนตรา* (พ.ศ. 2562)
* *รับน้องกระต่ายซักแก้วมั้ยคะ? BLOOM* (พ.ศ. 2563)
* *เดไออิมอน สิ่งที่พบพาน* (พ.ศ. 2565)
* *ชีวิตสโลว์ไลฟ์หลังตกงานของนักรบทมิฬวัย 30* (พ.ศ. 2566)

 |
| โอเอ็นเอ/โอวีเอ | 
* *Ontama!* (2009)
* *Miyakawa-ke no Kūfuku* (พ.ศ. 2556)
* *Zetsumetsu Kigu Shōjo Amazing Twins* (พ.ศ. 2557)
* *Girl Friend Note* (พ.ศ. 2559)
* *Etotama ~Nyan-Kyaku Banrai~* (พ.ศ. 2564)
* *เจ้าหนูประกาศิต* (พ.ศ. 2566)

 |
| หมวดหมู่ หมวดหมู่ |